রাধে রাধে

রাধে রাধে (ব্রজ ভাষা: राधे राधे) একটি হিন্দি অভিব্যক্তি যা ভারতের ব্রজ অঞ্চলে অভিবাদন হিসাবে ব্যবহৃত হয়। অভিবাদনটি হিন্দু দেবী রাধার সাথে যুক্ত, যিনি কৃষ্ণের প্রিয়তমা। তিনি ব্রজ অঞ্চলের রাণী হিসাবে পূজিত হন, যার মধ্যে রয়েছে বৃন্দাবন, বারসানা, গোকুল, নন্দগাঁও, মথুরা, গোবর্ধন ও ভান্ডিরবন।

"জয় শ্রী কৃষ্ণ", "হরে কৃষ্ণ" এবং "রাধে কৃষ্ণের" মত অন্যান্য সাধারণ শুভেচ্ছার পাশাপাশি রাধে রাধেও বৈষ্ণব সম্প্রদায়ের মধ্যে সবচেয়ে বেশি ব্যবহৃত অভিবাদনগুলির মধ্যে একটি। "জয় শ্রী রাধে" হল "রাধে রাধের" একটি রূপ যা প্রায়শই মন্দিরে ব্যবহৃত হয়, যার অর্থ "রাধার মহিমা"।

বাড়ির দেয়ালে, গাছের গুঁড়িতে এবং ব্রজ অঞ্চলের পুরোহিত ও ভক্তদের পোশাকে লেখা রাধে রাধে শব্দটি সাধারণভাবে দেখা যায়।

তথ্যসূত্র

 বহিঃসংযোগ 
 Learn 21 ways of greeting in India!

বিষয়শ্রেণী:জপ
বিষয়শ্রেণী:স্লোগান
বিষয়শ্রেণী:হিন্দুধর্ম ও সমাজ
বিষয়শ্রেণী:ভারতীয় শব্দ ও বাক্যাংশ
বিষয়শ্রেণী:বৈষ্ণব সম্প্রদায়
বিষয়শ্রেণী:হিন্দি শব্দ ও বাক্যাংশ